ഭാര്യയുടെ പ്രസവത്തിന് അവധി എടുത്തത് തിരിച്ചടിയായി, കൊഹ്ലി ക്യാപ്ടന് സ്ഥാനം ഉപേക്ഷിച്ചത് ഡ്രെസിംഗ് റൂമിലെ നിയന്ത്രണം നഷ്ടമായെന്ന് മനസിലായപ്പോള് മുംബയ്: രോഹിത്ത് ശര്മ്മയെ ടി ട്വന്റി ടീമിന്റെ സ്ഥാനം ഏല്പിച്ച് ക്യാപ്ടന് സ്ഥാനത്തു നിന്ന് പടിയിറങ്ങാനുള്ള വിരാട് കൊഹ്ലിയുടെ തീരുമാനം ഏറെ ചര്ച്ചകള്ക്കു വിധേയമായിരുന്നു. എന്നാല് ഡ്രെസിംഗ് റൂമിലെ നിയന്ത്രണം നഷ്ടമായി തുടങ്ങിയെന്ന് മനസിലായപ്പോള് കൊഹ്ലി ഒരു മുഴം നീട്ടി എറിഞ്ഞതായിരുന്നു ക്യാപ്ടന് സ്ഥാനത്തു നിന്നുള്ള രാജി എന്നാണ് ഇപ്പോള് ലഭിക്കുന്ന വിവരം. കൊഹ്ലി രാജി വച്ചില്ലായിരുന്നുവെങ്കില് ഒരു പക്ഷേ ലോകകപ്പില് ഇന്ത്യയുടെ പ്രകടനം മോശമായാല് കൊഹ്ലിയെ സെലക്ടര്മാര് തന്നെ പുറത്താക്കുമെന്നാണ് ബി സി ഐയുമായി അടുത്ത വൃത്തങ്ങള് സൂചിപ്പിക്കുന്നത്. സെലക്ടര്മാര് പുറത്താക്കാനുള്ള തീരുമാനം എടുക്കുകയാണെങ്കില് ചിലപ്പോള് മൂന്ന് ഫോര്മാറ്റില് നിന്നും മാറി നില്ക്കേണ്ടി വന്നേക്കാം. ഇതാകുമ്ബോള് ടി ട്വന്റിയില് നിന്നു മാത്രം മാറിനിന്നാല് തത്ക്കാലത്തേക്കെങ്കിലും മുഖം രക്ഷിക്കാം. ടി ട്വന്റി ക്യാപ്ടന് സ്ഥാനത്തു നിന്ന് വിട്ടുനില്ക്കുന്നതിന് കൊഹ്ലി പറഞ്ഞ കാരണം താന് അനുഭവിക്കുന്ന അമിത സമ്മര്ദ്ദം ആയിരുന്നു. എന്നാല് ടി ട്വന്റിയില് നിന്നും വിട്ടുനിന്നതു കൊണ്ട് മാത്രം കൊഹ്ലിയുടെ സമ്മര്ദ്ദം കുറയാന് പോകുന്നില്ല. കാരണം വരുന്ന കലണ്ടര് വര്ഷത്തില് ലോകകപ്പ് ഒഴിച്ചു നിര്ത്തിയാല് ഇന്ത്യ വെറും 20നകം ടി ട്വന്റി മത്സരങ്ങളില് മാത്രമാണ് കളിക്കുന്നത്. 20 കളികളില് ക്യാപ്ടന് സ്ഥാനത്തു നിന്നും ഒഴിഞ്ഞു നിന്നാല് സമ്മര്ദ്ദം ഒഴിവാക്കാന് സാധിക്കുമോ എന്നത് വേറൊരു ചോദ്യമാണ്. യഥാര്ത്ഥത്തില് ഡ്രെസിംഗ് റൂമിലെ നിയന്ത്രണം പോലും കൊഹ്ലിക്കു നഷ്ടമായി തുടങ്ങിയിരുന്നുവെന്നാണ് മനസിലാക്കേണ്ടത്. യുവതാരങ്ങള് പലരും സഹായം ചോദിച്ചും ഉപദേശത്തിനുമായി സമീപിക്കുന്നത് പലപ്പോഴും രോഹിത്ത് ശര്മ്മയെയായിരുന്നുവെന്നതും പരസ്യമായ രഹസ്യമാണ്. മുംബയ് ഇന്ത്യന്സിന്റെ ക്യാപ്ടന് എന്ന നിലയില് യുവതാരങ്ങളെ കൂടെനിര്ത്തി മുന്നോട്ടു പോകുന്നതില് രോഹിത്തിനുള്ള മിടുക്ക് പലപ്പോഴും വ്യക്തമായ കാര്യവുമാണ്. ധോണിയില് നിന്നുമാണ് കൊഹ്ലി ക്യാപ്ടന്സി ഏറ്റെടുക്കുന്നത്. എന്നാല് ഇരു ക്യാപ്ടന്മാരുടേയും ഗ്രൗണ്ടിനു പുറത്തും അകത്തുമുള്ള സമീപനത്തില് വലിയ വ്യത്യാസമുണ്ടായിരുന്നു. ധോണിയുടെ മുറിയില് ഏതുസമയത്തും ഒരു ടീമംഗത്തിന് കടന്നുചെന്ന് സ്വാതന്ത്ര്യത്തോടെ പെരുമാറാന് സാധിക്കുമായിരുന്നു. അവര്ക്ക് വേണമെങ്കില് ഇഷ്ടമുള്ള ഭക്ഷണം ധോണിയുടെ ഒപ്പമിരുന്ന് കഴിക്കാം അല്ലെങ്കില് വീഡിയോ ഗെയിം കളിക്കാം, സിനിമ കാണാം, ക്രിക്കറ്റ് ഉള്പ്പെടെ ലോകത്തിനു കീഴിലുള്ള എന്തിനെ കുറിച്ചും സംസാരിക്കാം. എന്നാല് കൊഹ്ലിയുടെ അടുത്ത് പല യുവതാരങ്ങള്ക്കും ആ സ്വാതന്ത്ര്യം ഇല്ലായിരുന്നു. അതിനാല് തന്നെ കൊഹ്ലിയെ നല്ലൊരു ക്രിക്കറ്ററായി കണക്കാക്കുമ്ബോഴും ഒരു ടീം നേതാവ് എന്ന നിലയില് കൊഹ്ലി പരാജയമായിരുന്നു. എന്നാല് കൊഹ്ലിക്കു സാധിക്കാത്തത് രോഹിത്തിന് സാധിക്കുകയും ചെയ്തു. ന്യൂസിലാന്ഡ് ടെസ്റ്റ് സീരീസിനിടയില് വച്ച് ഭാര്യ അനുഷ്ക ശര്മ്മയുടെ പ്രസവത്തിനു വേണ്ടി അവധി എടുത്തതാണ് കൊഹ്ലിക്ക് വിനയായതെന്ന് കരുതുന്നു. ആ പരമ്ബരയില് തകര്ന്നു തരിപ്പണമായിരുന്ന ടീം കൊഹ്ലിയുടെ അസാന്നിധ്യത്തില് വളരെ ഒത്തിണക്കത്തോടെയാണ് കളിച്ചത്. ടെസ്റ്റ് മത്സരം വിജയിച്ച ശേഷമുള്ള ടീമിന്റെ ആഹ്ളാദ പ്രകടനത്തിലും അത് വ്യക്തമായിരുന്നു. ഇതോടുകൂടിയാണ് കൊഹ്ലിയുടെ നേതൃത്വത്തില് എന്തോ പന്തിക്കേടുണ്ടെന്ന് ബി സി സി ഐക്കും തോന്നിത്തുടങ്ങിയത്. കൊഹ്ലിക്കും ഇത് മനസിലാക്കാന് അധികം താമസമുണ്ടായില്ല എന്നതാണ് വസ്തുത. കഴിഞ്ഞ കുറേ മത്സരങ്ങളില് കൊഹ്ലി എടുത്ത തീരുമാനങ്ങളും തിരിച്ചടിച്ചിരുന്നു. ഇംഗ്ളണ്ടിനെതിരായ ടെസ്റ്റില് അശ്വിനെ പുറത്തിരുത്താന് തീരുമാനിച്ചതും ടെസ്റ്റ് ചാമ്ബ്യന്ഷിപ്പ് ഫൈനലില് രണ്ട് സ്പിന്നര്മാരെ കളിപ്പിക്കാന് തീരുമാനിച്ചതും 2019 ലോകകപ്പിനു തൊട്ടുമുമ്ബ് നാലാം നമ്ബറില് തുടര്ച്ചയായി മാറ്റങ്ങള് വരുത്തിയതുമെല്ലാം അത്തരം തീരുമാനങ്ങളില് ചിലതു മാത്രമാണ്.